stanford-oval/wikipedia huggingface dataset:
מגי קיו
קריירה

קיו החלה את קריירת הדוגמנות בגיל 17, כשבעצת חברתה ניסתה את מזלה בדוגמנות בטוקיו, ובהמשך בטייפה, ללא הצלחה. לבסוף הגיעה להונג קונג, שם משכה את תשומת לבו של השחקן ג'קי צ'אן. הוא ראה בה פוטנציאל גבוה להשתתפות בסרטי פעולה, ולימד אותה את אמנויות הלחימה.
בשנת 1998 הופיעה לראשונה בטלוויזיה בתוכנית "בית הדרקון" שזכתה להצלחה באסיה. בשנת 2001 השתתפה בתפקיד קטן בסרט הפעולה ההוליוודי "שעת שיא 2" לצד ג'קי צ'אן ב-2002 כיכבה בסרט הפעולה נשק ערום. כן השתתפה בסרטים מסביב לעולם בשמונים יום (2004), משימה בלתי אפשרית 3 (2006) לצד טום קרוז, ומת לחיות 4 (2007) לצד ברוס ויליס.
בנוסף כיכבה במשחק הווידאו "Need for speed - Undercover", שיצא ב-2008, בתור סוכנת FBI מפתה בשם צ'ייס לין (באנגלית Chase Linh).
בשנת 2010 גילמה את מאי שִׁירָאנְוּי בסרט "מלך הלוחמים", המבוסס על סדרת משחקי הווידאו בעלת אותו השם. בנוסף החלה באותה שנה לככב בסדרת הפעולה המחודשת "ניקיטה" בתפקיד הראשי, ניקיטה.
בשנת 2014 שיחקה בסרט "מפוצלים", ושנה לאחר מכן בהמשכו "מורדים". בשנת 2016 השתתפה בסדרה ״השורד המיועד״ כסוכנת FBI בשם האנה וולס. שתי עונותיה הראשונות שודרו ברשת הטלוויזיה ABC, והעונה השלישית והאחרונה שודרה בספק שירותי הסטרימינג נטפליקס. באותה שנה שיחקה בסרט השלישי "נאמנים" בטרילוגיית מפוצלים.
בשנת 2018 שיחקה בסרט "הבריטים באים" בכיכובם של אומה תורמן וטים רות'. באותה שנה שיחקה בתפקיד הראשי בסרט האימה "סיוט משפחתי".
בשנת 2020 שיחקה בסרט האימה העל-טבעי "אי האשליות" לצד לוסי הייל.
בשנת 2021 כיכבה במותחן הפעולה "הנוקמת" של הבמאי מרטין קמפבל.
חיים אישיים

קיו יצאה בעבר עם השחקן דניאל וו מהונג קונג, ששיחק לצידה ב"נשק ערום", ועם הדוגמן הקוריאני-אמריקאי דניאל הניי.
בשנת 2014 החלה לצאת עם השחקן דילן מקדרמוט, אותו הכירה על הסט הסדרה "מטרידן". השניים התארסו ב-14 בינואר 2015; הם סיימו את מערכת היחסים שלהם בפברואר 2019.
קיו היא טבעונית ופעילה לקידום איכות הסביבה וזכויות בעלי חיים. במסגרת פועלה, השתתפה מספר פעמים בקמפיינים של PETA לקידום טבעונות. בנוסף, היא מתנגדת אקטיבית לשימוש בפרוות בסרטיה. היא חרשת באוזנה השמאלית. מתגוררת כיום בלוס אנג'לס, קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Model from Hell | אנה |  |
| 2000 | Gen-Y Cops | ג'יין קוויגלי |  |
| 2001 | Manhattan Midnight | סוזן / הופ |  |
| 2001 | שעת שיא 2 | בחורה באוטו |  |
| 2002 | נשק עירום | שרלין צ'ינג |  |
| 2003 | The Trouble-Makers | מיס קלארי |  |
| 2004 | Magic Kitchen | מיי |  |
| 2004 | מסביב לעולם בשמונים יום | סוכנת |  |
| 2004 | רפסודיית האורז | ג'יג'י |  |
| 2005 | Dragon Squad | יואט |  |
| 2005 | ארת'לינגס |   | מפיקה שותפה |
| 2006 | Love Asia |   | מפיקה |
| 2006 | משימה בלתי אפשרית 3 | זאן לי |  |
| 2007 | The Counting House | ג'ייד |  |
| 2007 | מת לחיות 4.0 | מיי לין |  |
| 2007 | Balls of Fury | מגי וונג |  |
| 2008 | Three Kingdoms: Resurrection of the Dragon | קאו יינג |  |
| 2008 | הונאה | טינה |  |
| 2009 | אוהב אותך, ניו יורק | ג'ניס טיילור |  |
| 2009 | The Warrior and the Wolf | אשת שבט הרן |  |
| 2010 | מבצע: סוף המשחק | הכוהנת |  |
| 2010 | מלך הלוחמים | מאי שיראנוי (אנ') |  |
| 2011 | המאמין | כוהנת כמורה |  |
| 2014 | מפוצלים | טורי וו |  |
| 2015 | מורדים | טורי וו |  |
| 2016 | נאמנים | טורי וו |  |
| 2017 | ההתרסקות | הילרי |  |
| 2017 | סיוט משפחתי | אליס |  |
| 2018 | הבריטים באים | אירינה |  |
| 2018 | גיבורים צנועים | אמא | דיבוב |
| 2020 | אי האשליות | גוון אולסן |  |
| 2020 | The Argument | שרה |  |
| 2020 | Death of Me | כריסטין |  |
| 2021 | הנוקמת | אנה דאטון |  |
| 2023 | The Family Plan | גוון |  |
| 2023 | Fear the Night | טס |  |
| TBA | Long Gone Heroes | ג'וליה |  |
| TBA | Cutman |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | בית הדרקון | דווין | תפקיד חוזר |
| 2002 | Mission in Trouble | יונג לן | תפקיד ראשי |
| 2005 | House of Harmony | הרמוני | סרט טלוויזיה של ZDF |
| 2010 - 2013 | ניקיטה | ניקיטה מירס | תפקיד ראשי (4 עונות); 73 פרקים |
| 2012 - 2019 | ליגת הצדק - הדור הבא | וונדר וומן | דיבוב; 7 פרקים |
| 2014 - 2015 | Stalker | בת' דייוויס / מישל וובר | תפקיד ראשי; 20 פרקים |
| 2016 - 2019 | השורד המיועד | האנה וולס | תפקיד ראשי (3 עונות); 50 פרקים |
| 2022 | Pivoting | שרה | תפקיד ראשי; 10 פרקים |
הערות שוליים

↑  Hollywood actress Maggie Q on how becoming vegan can help save the planet, HEALTH & ENVIRONMENT, scmp.com, 21 October, 2017
↑   Maggie Q: Fight Climate Change With Diet Change, PETA (People for the Ethical Treatment of Animals)
↑  Maggie Q Sounds Off on Why She’s Vegan, mercyforanimals.org, October 25, 2017
| --- | --- |
בקרת זהויות :  PLWABN: 9812464438405606  BNE: XX1796671  BnF: cb15741176n (data)  CANTIC: a11863249  GND: 129683882X  ISNI: 0000 0000 6301 219X  LCCN: no2007146178  NLA: 40010199  NLK: KAC2020K8873  NTA: 070424888  SUDOC: 162171269  Trove: 1441659  VIAF: 339873   WorldCat (עם VIAF): 339873
מיכאל בידרמן

| --- | --- |

 לידה:  13 באוגוסט 1769 ברטיסלאבה, ממלכת הבסבורג 
 פטירה:  21 באוגוסט 1843 (בגיל 74) באדן, האימפריה האוסטרית 
 מדינה:  האימפריה האוסטרית 
 מקום קבורה:  בית הקברות היהודי בוורינג 
 
דלת הכניסה של ההיכל היהודי הווינאי
מיכאל לזר בידרמן (בגרמנית: Michael Lazar Biedermann;‏ 13 באוגוסט 1769 - 24 באוגוסט 1843) היה סוחר, צורף שקיבל את כהרשאה מלכותית את התואר "הצורף של קיסר אוסטריה", נדבן ועסקן יהודי מפרנסי קהילת וינה במחצית הראשונה של המאה ה-19, יוזם בניית בית הכנסת "שטאדטטמפל" (Stadttempel).
קורות חיים

מיכאל לזר נולד בפרסבורג ובגיל 15 נסע לווינה, שם נשכר כשוליה לחרת. ב-1787 קיבל פרס על כיור בשעווה וב-1789 על חריתה. ב-1792 קיבל זכות ישיבה בווינה, כחרת חותמות ואושר לו לאמץ את השם "בידרמן". לאור הצטיינותו במלאכת החריתה הופקדה בידו חריתת חותמי הקיסר, מעמד שזיכה אותו בתהילה מסוימת וב-1800 פתח חנות תכשיטים משלו. לאחר ביקור ביריד בלייפציג החל בידרמן לעסוק בסחר בצמר והצליח במסחרו מאוד. ב-1808 קיבל רישיון ממשלתי למסחר סיטונאי והרחיב מאוד את עסקי הצמר ויתר מוצרי החקלאות, כשהפירמה שלו הופכת לאחת המובילות באוסטריה.
בידרמן היה פעיל בחיי הקהילה היהודית של וינה, היה היוזם העיקרי בשכירת המטיף יצחק מנהיימר והחזן שלמה זולצר ובניית בית הכנסת המודרני שבו נוצר נוסח וינה. בידרמן היה נדבן וייסד קרן סיוע לחולים וקרן פנסייה לעובדי הקהילה היהודית.
מגפת הקורונה בגמביה

| --- | --- |
 במדינות או באזורים:  גמביה 
 מקור המגפה:  הממלכה המאוחדת
 מקרי מוות:  372‏
 מקרי הדבקה:  12,626‏   • 65 מהם חולים פעילים
 הבריאו:  12,189‏ רענון נתונים
 
מגפת הקורונה התפשטה לגמביה ב-17 במרץ 2020.
ציר זמן > מרץ

גמביה דיווחה על המקרה הראשון של נגיף הקורונה אישה בת 20 שחזרה מבריטניה ב-17 במרץ.
ב-18 במרץ 32 נוסעים שהגיעו מבריטניה נכנסו להסגר בבית מלון בבנג'ול.
ב-26 במרץ דווח על מקרה מוות ראשון במדינה כתוצאה מהנגיף.
השפעה

ב-18 במרץ 2020 סגר הנשיא אדאמה בארו את בתי הספר ואסר כל כינוס במשך 21 יום.
ב-19 במרץ 2020 הודיעה האספה הלאומית כי ישיבותיה יושעו. ועדת האמת, הפיוס והפיצויים שחוקרת את הנשיא לשעבר יחיא ג'אמה הושעתה גם היא. באותו יום הושבתו 13 טיסות ממדינות באירופה, והוטל הסגר חובה לנוסעים המגיעים מ-47 מדינות.
כל משחקי הכדורגל במדינה בוטלו.
נכון לסוף ינואר 2021, ישנם בגמביה 128 מתים, 4,012 מקרי הדבקה מתוכם הבריאו 3,753.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  "Gambia reports first case of coronavirus -health minister". National Post (בCanadian English). 17 במרץ 2020. נבדק ב-18 במרץ 2020. {{cite web}}:  (עזרה)
↑  "Gambia hunting 14 coronavirus quarantine escapees". Daily Monitor (באנגלית). נבדק ב-21 במרץ 2020. {{cite news}}:  (עזרה)
↑  Pandemonium hits Bundung amid 1st covid-19 death, thepoint.gm, ‏26 במרץ 2020
1 2  "Gambia suspends parliament over coronavirus". www.aa.com.tr. נבדק ב-21 במרץ 2020. {{cite news}}:  (עזרה)
↑  "COVID-19: Gambia suspends flights from 13 countries". thepoint.gm. נבדק ב-21 במרץ 2020. {{cite news}}:  (עזרה)
↑  "Football Banned For 21 Days In The Gambia". Foroyaa Newspaper. 19 במרץ 2020. נבדק ב-21 במרץ 2020. {{cite news}}:  (עזרה)
↑  "Coronavirus outbreak discontinues Gambian leagues". thepoint.gm. נבדק ב-21 במרץ 2020. {{cite news}}:  (עזרה)
מיכאל בארנבוים

| --- | --- |
אין תמונה חופשית
 לידה:  1985 (בן 39 בערך) פריז, צרפת 
 מוקד פעילות:  צרפת 
 מקום לימודים:  Rostock University of Music and Drama 
 סוגה:  מוזיקה קלאסית 
 שפה מועדפת:  צרפתית, גרמנית 
 כלי נגינה:  כינור 
 
מיכאל בארנבוים (בגרמנית: Michael Barenboim;‏ נולד ב-1985 בפריז) הוא כנר יהודי-צרפתי - גרמני, כנר ראשי בתזמורת דיוואן מזרח-מערב שהקים אביו, דניאל בארנבוים.
קורות חיים

מיכאל בארנבוים הוא בנם הצעיר של הפסנתרן דניאל בארנבוים ושל הפסנתרנית אלנה בשקירובה. גם סבו וסבתו מצד אביו ניגנו בפסנתר וסבו מצד אמו, דמיטרי בשקירוב, היה פסנתרן בעל שם עולמי ומורה מהולל לפסנתר. רק סבתו מצד אמו, ורה בשקירובה, הייתה כנרת. הוא החל לנגן בפסנתר בגיל 4, אך בגיל 6 עבר עם משפחתו לברלין, שם לא נמצא לו מורה מתאים, ולפיכך עבר לנגן בכינור. לצד לימודי המוזיקה גם למד שנתיים פילוסופיה בסורבון בפריז, אך הפסיק בגלל הלחץ בלימודי המוזיקה.
לפני עשר שנים הצטרף בארנבוים לתזמורת הערבית-ישראלית הבינלאומית "דיוואן מזרח מערב". את התזמורת הזאת ייסד אביו, דניאל בארנבוים, יחד עם ההוגה הפלסטיני אדוארד סעיד, ומיכאל הוא הכנר הראשי בה. בריאיון לפני שנתיים אמר מיכאל, לשאלה על התזמורת, כי יש בה פערים - מצד אחד נגנים מעולים מנוסים ומצד שני צעירים מאוד, אבל רמתה הכללית גבוהה.
מיכאל בארנבוים ייסד את רביעיית ארלנבוש והוא הכנר הראשון שלה. הרביעייה מופיעה בגרמניה ובישראל. הוויולנית ברביעייה, מדלן קארוצו השווייצרית, היא הוותיקה בין הנגנים, ועשתה היסטוריה כאישה הראשונה שהתקבלה כנגנית בפילהרמונית של ברלין.
נוסף לעבודתו ככנר ראשי בתזמורת ולנגינת מוזיקה קאמרית ברביעייה, מיכאל מופיע כסולן באירופה ובארצות הברית. בין השאר ניגן את מכלול הסונאטות והפרטיטות לכינור סולו של באך בקונצרטים בבולוניה ובערים אחרות באירופה, וכן במזרח התיכון.
מוריס רייזמן

| --- | --- |

 לידה:  26 בפברואר 1905 טיגינה, פלך בסרביה, האימפריה הרוסית 
 פטירה:  1 באפריל 1974 (בגיל 69) הרובע השביעי של פריז, צרפת 
 מקצוע נוסף:  מהנדס 
 מדינה:  צרפת 
 
מוריס (מירון) רייזמן (בצרפתית: né Miron Raizman);‏ 26 בפברואר 1905 – 1 באפריל 1974) היה שחמטאי ומהנדס יהודי-צרפתי, שזכה 6 פעמים באליפות צרפת בשחמט.
ביוגרפיה

רייזמן נולד בטיגינה, אז באימפריה הרוסית ולאחר מלחמת העולם הראשונה ברומניה, במשפחה יהודית וקיבל את השם "מירון". עם הגירתו לצרפת שינה את שמו הפרטי ל"מוריס" ובשנת 1931 קיבל אזרחות צרפתית. הוא עבד כמהנדס באיגוד האוטונומי של התחבורה הפריזאית. רייזמן זכה במקום הראשון בטורניר פריז, ב-1938 וזכה שש פעמים במקום הראשון באליפות צרפת בשחמט, בשנים 1932, 1936, 1946, 1947, 1951 ו-1952.
מבחר תחרויות בהן השתתף

אולימפיאדת השחמט 1935
אולימפיאדת השחמט 1954
אולימפיאדת השחמט 1958
אולימפיאדת השחמט 1972
מודול יוצר

באלגברה, מודול יוצר (generator module) הוא מודול בו סכומי פונקציונלים מהמרחב הדואלי יוצרים את כל חוג הבסיס. מודול פרו-יוצר (progenerator module) הוא מודל יוצר, פרויקטיבי ונוצר סופית. למודולים המקיימים תכונות אלו תפקיד מבני בתורת המודולים, והם מהווים עזר באפיון מושגים שונים באלגברה: בעזרתם ניתן לאפיין באופן מבני את שקילות מוריטה; הם מהווים חלק מהגדרת איברים טריוויאליים בחבורת בראואר של חוגים.
הגדרה

יהי  R חוג, ויהי  P מודול מעל החוג. נסמן ב- P^{*} את ההמרחב הדואלי של  P, כלומר אוסף ההומומורפיזם
מהמודול אל חוג הבסיס. אידיאל העקבה (trace ideal) של  P מוגדר כך:
\operatorname {tr} (P)=\sum _{f\in P^{*}}{f(P)}=\left\{\sum {f_{i}(p_{i}):f_{i}\in P^{*},p_{i}\in P}\right\}
כלומר, הוא מכיל סכומי פעולות של פונקציונלים על החוג. בדיקה ישירה מראה שזהו אכן אידיאל דו צדדי של  R (נובע בין השאר מכך ש- P^{*} מודול ימני מעל  R). המודול  P נקרא יוצר יוצר אם אידיאל זה שווה לכל החוג:  \operatorname {tr} (P)=R (או בשקילות,  1\in \operatorname {tr} (P)). המודול נקרא פרו-יוצר אם הוא בנוסף פרויקטיבי ונוצר סופית מעל  R.
תכונות

להלן מספר תכונות שקולות להיותו של מודול יוצר:
הפונקטור  P\mapsto \operatorname {Hom} _{R}(P,-) הוא נאמן. בפרט, נובע שהתכונה ניתנת לאפיון באופן קטגורי, ולכן נשמרת בין אובייקטים שקולים קטגורית.
R הוא מחובר ישר ב- P^{n}.
R הוא מחובר ישר ב- \oplus P.
כל  R-מודול הוא תמונה של ב- \oplus P.
אזומיה הוכיח כי מודול מעל חוג קומוטטיבי שהוא פרויקטיבי ונוצר סופית הוא יוצר (ולכן פרו-יוצר) אם ורק אם הוא נאמן. בפרט, נובע כי כאשר חוג הבסיס קומוטטיבי ואין לא אידמפוטנטים פרט ל-0 ו-1, כל מודול פרויקטיבי ונוצר סופית הוא פרו-יוצר. בנוסף, עבור מודול פרויקטיבי ונוצר סופית מתקיים  \operatorname {tr} (P)\oplus \operatorname {Ann} (P)=R, כאשר  \operatorname {Ann}  הוא המאפס של המודול.
שקילות מוריטה

למודולים יוצרים ישנו קשר חשוב לשקילות מוריטה של חוגים - שני חוגים הם שקולים מוריטה אם ורק אם יש שקילות קטגורית בין המודולים הימניים שלהם. מסתבר שתנאי זה שקול לתנאי מבני על החוגים - משפטי מוריטה קובעים כי חוגים הם שקולים מוריטה אם ורק אם אחד מהם הוא חוג אנדומורפיזמים מעל מודול פרו-יוצר של השני. שקילות זו מוכחת על ידי בניית Morita context לכל מודול פרו-יוצר.
ראו גם

שקילות מוריטה
לקריאה נוספת

T. Lam, Lectures on Modules and Rings, 1998
Demeyer and Ingraham, Separable Algebras over Commutative Rings, 1970.
ללא כותרת (מרים כבסה)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 צלם:  מרים כבסה
 תאריך יצירה:  1995
 טכניקה וחומרים:  צבעי שמן על מזוניט
 ממדים בס"מ
 רוחב:  190
 גובה:  140
 נתונים על היצירה
 מיקום:  מוזיאון תל אביב לאמנות
"ללא כותרת" (1995) הוא ציור מאת האמנית מרים כבסה.
תיאור

הציור מציג משטח של צבע שמן מדולל, שקיבל גוון שחור-חום, בצורה של דגם ספירלי-כאוטי. לאורך דפנותיו של הציור מופיעות טביעות אצבעותיה של האמנית כחלל נגאטיבי. בין הספירלות השונות מופיעה הטבעה נגטיבית נוספת - הרדי מייד של מרסל דושאן - גלגל אופניים (1913/1916). הצבע נמרח על לוח המזוניט, ו"מנוגב" או "נגרר" בעזרת ידיה של האמנית במין "ציור פעולה" בעל ממד אירוני. אלן גינתון הצביעה על אופיה הסוריאליסטי של טכניקת הציור זו, המשלבת בין "הנשגב והנמוך". גם שרה ברייטברג סמל הדגישה את הגישה הסוראליסטית המתבטאת "בקצות ידיה הפוגשות את העולם. [...] מתוך חזרה קצובה על אותה תנועה". אלו יוצרות מפגש בין הגופני לאוטומטי.
הציור הוצג בתערוכת היחיד של כבסה במוזיאון תל אביב לאמנות בשנת 1995 ונמצא כיום באוסף המוזיאון.
לקריאה נוספת

גינתון, אלן (אוצרת), מרים כבסה, מוזיאון תל אביב לאמנות, תל אביב, 1996
עומר, מרדכי (עורך), המוזיאון מציג את עצמו, מוזיאון תל אביב לאמנות, תל אביב, 2011, עמ' 275
הערות שוליים

↑  גינתון, אלן (אוצרת), מרים כבסה, מוזיאון תל אביב לאמנות, תל אביב, 1996, עמ' 6
↑  ברייטברג-סמל, שרה, חכוך: אני-גוף אני-שפה אני+את/ה, הביתן הישראלי, הביאנלה לאמנות, וונציה, איטליה, 1997, עמ' 44-45
מוריס רסקין

| --- | --- |

מוריס רסקין
 לידה:  8 בינואר 1902 ברונקס, ניו יורק
 פטירה:  9 בספטמבר 1981 (בגיל 79) טוסון, אריזונה
 מכללה:  הסיטי קולג' של ניו יורק
 קבוצות כמאמן
 1944–1962:  ברוקלין קולג', נבחרת ישראל
מוריס "טאבי" רסקין (באנגלית: Morris “Tubby” Raskin;‏ 8 בינואר 1902 – 9 בספטמבר 1981) היה מאמן כדורסל יהודי-אמריקאי. מאמנה הראשון של נבחרת ישראל בכדורסל.
קורות חיים

רסקין נולד בברונקס, ניו יורק למשפחה יהודית. בצעירותו היה כדורסלן בולט בתיכון דוויט קלינטון (אנ') בברונקס, ניו יורק. לאחר מכן שיחק במשך שלוש שנים בנבחרת הסיטי קולג' של ניו יורק החל מעונת 1919/1920, תחת המאמן נאט הולמן (אנ'). לאחר שסיים את הקולג', שיחק רסקין בקבוצות כדורסל עצמאיות בניו יורק. בעונת 1925/1926 הצטרף לקבוצת ברוקלין ארקדיאנס (אנ') מליגת ה-ABL (אנ'), שם קלע בממוצע של 2.6 נקודות למשחק.
במלחמת העולם השנייה שירת רסקין בצי ארצות הברית. בגמר המלחמה בשנת 1944 התמנה רסקין למאמן של נבחרת הכדורסל של ברוקלין קולג'. בשנת 1949 מונה למאמן קבוצת הרטפורד הוריקנס (אנ') מליגת ה-ABL, ובשנת 1950 חזר לברוקלין קולג'.
באפריל 1952 מונה למאמן נבחרת ישראל לקראת אולימפיאדת הלסינקי והיה למאמן נבחרת ישראל הראשון. רסקין הובא לישראל באמצעות הוועד האמריקאי למען הספורט בישראל. במהלך הטורניר הסתכסך רסקין עם השחקנים, ובתוך כך השעה את אליהו עמיאל ופרדי כהן ונטש את הנבחרת באמצע הטורניר. במקומו אימנו את הנבחרת עמיאל ואברהם שניאור. בסופו של דבר, הפסידה ישראל את שני משחקיה בשלב המוקדמות והודחה, ובסך הכל דורגה בסיום הטורניר במקום ה-20 מתוך 23 נבחרות. בגמר הטורניר התפטר רסקין באופן רשמי.
כעבור כמעט שני עשורים כתב עליו שמעון שלח:
"באולימפיאדת הלסינקי הייתה לנו הופעה לא מוצלחת עם המאמן האמריקאי טיבי רסקין. הוא לא התאים את עצמו אלינו. מי שלא הבין את דבריו באנגלית היה זוכה להערה - לך הביתה. בסוף פחדנו להגיד שאיננו מבינים. בהלסינקי סירב רסקין לגור איתנו בכפר האולימפי. הוא החריף את היחסים כאשר פיטר את שניאור מתפקיד ראש הקבוצה ומינה את מרסל חפץ. יום אחד טייל פרדי כהן עם נערה וחשכו עיניו. מולו צעד רסקין שפסק מיד - גמרת עם הנבחרת, אתה יכול להמשיך עם בחורות".
באוגוסט 1953 אימן את נבחרת ארצות הברית בכדורסל במכביה הרביעית. בשנת 1960 חזר לאמן את ברוקלין קולג' למשך שנתיים.
בשנת 1981 הלך רסקין לעולמו.
הערות שוליים

↑  מוריס רסקין באתר probasketballencyclopedi
↑  החלו האימונים עם המאמן מארצות הברית לנבחרת כדור-סל, הבקר, 27 באפריל 1952
↑  אלישע שוחט, ספר הכדורסל הישראלי עמודים 19-20
↑  אליהו עמיאל, רסקין נטש את הקבוצה, על המשמר, 22 ביולי 1952
↑  אלישע שוחט, ספר הכדורסל הישראלי עמודים 23-24
↑  נבחרת כדורסל מעולה מארצות הברית למכביה, הבקר, 2 באוגוסט 1953
|  משלחת ישראל לאולימפיאדת הלסינקי (1952)  |
| --- | --- | --- |
|  אתלטיקה | אוריון גלין גלר • אריה גליק • לאה זמרי • אולגה וינטנברג • דוד טבק • תמר מטל-שומכר • אריה קלינשטוב-נוה |  |
|  כדורסל | דני ארז • משה דניאל • יהודה וינר • מרסל חפץ • פרדי כהן • עמוס לין • זכריה עופרי • אליהו עמיאל • ראובן פכר • מנחם קורמן • רלף קליין • שמעון שלח • אברהם שניאור (מאמן: מוריס רסקין) |  |
|  קליעה | אלכס אלירז • דב בן-דב • שמואל לביב-לובין • צבי פנקס |  |
|  קפיצה למים | יואב רענן |  |
|  שחייה | נחום בוך |  |
סגל נבחרת ישראל בכדורסל לאולימפיאדת הלסינקי (1952). רסקין עומד שישי מימין לשמאל
ליגת העל המקסיקנית בכדורסל

| --- | --- |
 כינוי:  LNBP
 תחום:  כדורסל
 ארגון:  פיב"א אמריקה 
 מדינות:  מקסיקו מקסיקו
 קונפדרציה:  פיב"א אמריקה
 קבוצות:  10
 מירב הזכיות:  פוארזה רג'יה דה מונטריי   האלקונס דה חלפה   סולס דה מקסיקלי (4 זכיות)
 מנהל:  סרחיו ולסקז
 תקופת הפעילות:  11 במרץ 2000 – הווה (24 שנים)
 אלופה נוכחית:  אבחס דה לאון (זכייה ראשונה)
 www.lnbp.com.mx
 
הליגה הלאומית המקצועית בכדורסל (בספרדית: Liga Nacional de Baloncesto Profesional, LNBP) היא ליגת כדורסל הגברים הבכירה במקסיקו. הליגה נוסדה בשנת 2000 עם 11 קבוצות. למרות ההיסטוריה הקצרה שלה, LNBP ביססה את עצמה כאחת מליגות הכדורסל החשובות ביותר באמריקה הלטינית.
שחקני כדורסל מפורסמים ששיחקו בליגה כוללים את ג'מאריו מון ודניס רודמן.
היסטוריה > הקמה

בינואר 2000, כמה קבוצות מ-CIMEBA (סבב הכדורסל המקסיקני), ליגת הכדורסל הלאומית במקסיקו באותה תקופה, פרשו מהליגה והחליטו להקים ליגה חדשה. ב-11 במרץ 2000 נוסדה הליגה בעיר דורנגו בהשתתפות 11 קבוצות. אלה היו הקבוצות המייסדות:
אלגודונרוס דה לה קומרקה (טוראון, קואווילה)
קורקאמינוס מטמורוס דה לה UAT (מטמורוס, טמאוליפס)
קורקאמינוס ריינוסה דה לה UAT (ריינוסה, טמאוליפס)
קורקאמינוס טמפיקו דה לה UAT (טמפיקו, טמאוליפס)
קורקאמינוס ויקטוריה דה לה UAT (סיודד ויקטוריה, טמאוליפס)
דוראדוס דה צ'יוואווה (צ'יוואווה, צ'יוואווה)
גרזאס דה פלאטה דה לה UAEH (פצ'וקה, אידלגו)
אינדיוס דה לה UACJ (סיודאד חוארס, צ'יוואווה)
לה אולה רוחה דל דיסטריטו פדרל (מקסיקו סיטי)
אוסוס דה סלטיו (סלטיו, קואווילה)
ואקוורוס דה אגווה פרייטה (אגווה פרייטה, סונורה)
הנשיא הראשון של הליגה היה מודסטו רובלדו. המהדורה הראשונה של הליגה החלה ב-7 באוגוסט 2000 והסתיימה בדצמבר, כאשר העונה הסדירה הסתיימה ב-11 בנובמבר והפלייאוף החל ב-14 בנובמבר. המשחק הראשון נערך בטוראון בין אלגודונרוס דה טורון לדוראדוס דה צ'יוואווה באודיטוריו מוניסיפל: דוראדוס ניצחו 80–78. הליגה התקיימה במקביל בעונותיה הראשונות עם CIMEBA.
קבוצות

| קבוצה> הבית המזרחי | עיר> הבית המזרחי | אולם> הבית המזרחי | קיבולת> הבית המזרחי | נוסדה> הבית המזרחי | הצטרפה> הבית המזרחי | מאמן> הבית המזרחי | הבית המזרחי |  |
| --- | --- | --- | --- | --- | --- | --- | --- | --- |
| קורקאמינוס UAT ויקטוריה | סיודד ויקטוריה, טמאוליפס | גימנסיו מולטידיסצפלינרו UAT ויקטוריה | 2,300 | 2000 | 2022 | מקסיקו לואיס גרסיה |  |  |
| דוראדוס דה צ'יוואווה | צ'יוואווה, צ'יוואווה | גימנסיו מנואל ברנרדו אגירה | 10,000 | 2000 | 2019 | ארגנטינה סבסטיאן גונזלס |  |  |
| פוארזה רג'יה דה מונטריי | מונטריי, נואבו לאון | גימנסיו נואבו לאון | 5,000 | 2001 | 2001 | ארגנטינה ניקולס קזאלנגידה |  |  |
| מינרוס דה סקטקס | סקטקס, סקטקס | גימנסיו פרופסור מרסלינו גונזאלס | 3,458 | 2017 | 2022 | פוארטו ריקו אלנס קולון |  |  |
| פלאטרוס דה פרסנילו | פרסנילו, סקטקס | גימנסיו סולידאריד מוניסיפל | 4,000 | 2019 | 2019 | ארגנטינה חואן חוסה פידל |  |  |
הבית המערבי
| אבחס דה לאון | לאון, גואנחואטו | דומו דה לה פריה | 4,463 | 2009 | 2009 | ספרד פאבלו גרסיה |  |  |
| אסטרוס דה חליסקו | גוודלחרה, חליסקו | ארנה אסטרוס | 4,000 | 2019 | 2019 | ספרד סרחיו ולדאולמילוס |  |  |
| האלקונס דה חלפה | חלפה, וראקרוס | גימנסיו USBI | 2,789 | 2003 | 2021 | ספרד אדו טורס |  |  |
| ליברטדורס דה קרטרו | קרטרו, קרטרו | אודיטוריו גנרל ארטאגה | 4,138 | 2009 | 2017 | מקסיקו עומר קינטרו |  |  |
| סולס דה מקסיקלי | מקסיקלי, באחה קליפורניה | אודיטוריו PSF | 4,426 | 2005 | 2005 | ספרד איבן דניז |  |  |
פורמט > עונה סדירה

כל קבוצה משחקת מול הקבוצות האחרות. שמונה הקבוצות הראשונות מעפילות לפלייאוף. קבוצה מקבלת 2 נקודות על ניצחון ונקודה אחת על כל הפסד.
פורמט > פלייאוף

כל קבוצה משחקת מספר שווה של משחקי בית וחוץ מול כל תשע הקבוצות האחרות. שמונה הקבוצות המובילות בסיום העונה מעפילות לפלייאוף. הקבוצה במקום הראשון משחקת מול הקבוצה במקום השמיני, השנייה משחקת נול השביעית וכן הלאה. סדרת הגמר משוחקת בפורמט הטוב מ-7.
אליפויות

| קבוצה | אליפויות | סגנויות | שנות זכייה |
| --- | --- | --- | --- |
| סולס דה מקסיקלי | 4 | 4 | 2006, 2014–15, 2017–18, 2019–20 |
| האלקונס דה חלפה | 4 | 3 | 2005, 2007–08, 2008–09, 2009–10 |
| פוארזה רג'יה דה מונטריי | 4 | 1 | 2016–17, 2018–19, 2020, 2021 |
| האלקונס רוחוס וראקרוס | 2 | 1 | 2011–12, 2013–14 |
| טורוס דה נואבו לארדו | 2 | 1 | 2010–11, 2012–13 |
| פיונרוס דה קינטנה רו | 1 | 3 | 2015–16 |
| קורקאמינוס UAT ויקטוריה | 1 | 1 | 2002 |
| קורקאמינוס UAT טמפיקו | 1 | 0 | 2000 |
| גאלוס דה פלה דה סיודאד חוארס | 1 | 0 | 2001 |
| פנטראס דה אגואסקליינטס | 1 | 0 | 2003 |
| סנטוס דה סן לואיס | 1 | 0 | 2004 |
| קפיטנס דה סיודד דה מקסיקו | 0 | 2 |  |
| לובוס UAdeC | 0 | 2 |  |
| אגוואקטרוס דה מיצ'ואקאן | 0 | 1 |  |
| אסטרוס דה חליסקו | 0 | 1 |  |
| קורקאמינוס UAT מטמורוס | 0 | 1 |  |
| אולה רוחה דל דיסטריטו פדרל | 0 | 1 |  |
הערות שוליים

↑  Rodman comes back, first in Mexico. October 12, 2004. Retrieved on July 18, 2008.
↑  "Algodoneros su reto: los play offs". El Siglo de Torreón (בספרדית). 29 ביולי 2003. נבדק ב-9 באפריל 2020. {{cite news}}:  (עזרה)
↑  "Equipos y sedes". lnbp.com.mx (בספרדית). אורכב מ-המקור ב-17 בדצמבר 2000. נבדק ב-8 באפריל 2020. {{cite web}}:  (עזרה)
↑  "Habrá dos equipos en Guadalajara". El Informador (בספרדית). 16 באפריל 2000. p. 9C. {{cite news}}:  (עזרה)
↑  "Jalisco no tendrá equipo". El Informador (בספרדית). 3 באוגוסט 2000. p. 8C. {{cite news}}:  (עזרה)
↑  "LNBP, Grupos". lnbp.com.mx. אורכב מ-המקור ב-4 בדצמבר 2000. נבדק ב-8 באפריל 2020. {{cite web}}:  (עזרה)
↑  "Noticias de agosto 2000". lnbp.com.mx (בספרדית). אורכב מ-המקור ב-4 במאי 2001. נבדק ב-8 באפריל 2020. {{cite web}}:  (עזרה)
↑  "Dispuesto Reyes al diálogo". El Informador (בספרדית). 2 בנובמבר 2001. p. 8C. {{cite news}}:  (עזרה)
↑  "Tendrá LNBP 3 equipos más". heraldo.mx. El Heraldo. 1999-03-13. אורכב מ-המקור ב-2019-09-25. נבדק ב-2017-09-07.
מגפת הקורונה בהונגריה

| --- | --- |

 תקופת המגפה:  מרץ 2020 – הווה (כ־4 שנים)
 במדינות או באזורים:  הונגריה הונגריה
 פתוגן:  נגיף ה-SARS-CoV-2
 מקרי מוות:  48,865‏
 מקרי הדבקה:  2,202,491‏   • 2,861 מהם חולים פעילים     • 2 מתוכם במצב קשה
 הבריאו:  2,150,765‏ רענון נתונים
 
מגפת הקורונה, בה חלו רבים במחלת נגיף הקורונה בהונגריה, התפשטה אל המדינה בתחילת מרץ 2020.